*Proiect*

GUVERNUL REPUBLICII MOLDOVA

**H O T Ă R Î R E**

**privind scutirea unor agenți economici de plata dividendelor sau**

 **defalcarea în bugetul de stat a unei părți din profitul net obținut**

 **în anul 2016**

**nr. \_\_\_\_\_din \_\_\_\_\_\_\_\_\_\_\_\_\_\_\_\_ 2017**

În temeiul Legii nr.1134-XIII din 2 aprilie 1997 privind societăţile pe acţiuni (republicată în Monitorul Oficial al Republicii Moldova, 2008, nr.1-4, art.1), cu modificările şi completările ulterioare, Legii nr.146-XIII din 16 iunie 1994 cu privire la întreprinderea de stat (Monitorul Oficial al Republicii Moldova, 1994, nr.2, art.9), cu modificările şi completările ulterioare, Hotărîrii Guvernului nr.110 din 23 februarie 2011 “Cu privire la unele aspecte ce ţin de repartizarea profitului net anual al societăţilor pe acţiuni cu cotă de participare a statului şi al întreprinderilor de stat” (Monitorul Oficial al Republicii Moldova, 2011, nr.34-36, art.137), cu modificările şi completările ulterioare, precum şi în scopul asigurării activităţii stabile a unor agenţi economici, Guvernul

**HOTĂRĂŞTE:**

1. Se acceptă scutirea:
2. de la defalcarea în bugetul de stat a unei părți din profitul net obținut în anul 2016 pentru:

Î.S. „Radiocomunicații”;

Î.S. „Poșta Moldovei”;

Î.S. „Întreprinderea pentru silvicultură Chișinău”;

Î.S. „Întreprinderea pentru silvicultură Comrat”;

Î.S. „Întreprinderea pentru silvicultură Edineț”;

Î.S. „Întreprinderea pentru silvicultură Glodeni”;

Î.S. „Întreprinderea pentru silvicultură „Hîncești-Silva”;

Î.S. „Întreprinderea pentru silvicultură Iargara”;

Î.S. „Întreprinderea pentru silvicultură „Nisporeni-Silva”;

Î.S. „Întreprinderea pentru silvicultură Orhei;

Î.S. „Întreprinderea pentru silvicultură „Silva-Centru” Ungheni

Î.S. „Întreprinderea pentru silvicultură Soroca”;

Î.S. „Întreprinderea pentru silvo-cinegetică Strășeni”;

Î.S. „Întreprinderea pentru silvicultură Șoldănești”;

Î.S. „Întreprinderea pentru silvicultură Telenești”;

Î.S. „Întreprinderea pentru silvicultură Tighina”;

Î.S. „Întreprinderea pentru silvo-cinegetică „Manta-V”;

Î.S. „Rezervația naturală „Codrii”;

Î.S. „Rezervația naturală „Pădurea Domnească”.

1. de la plata dividendelor aferente anului de gestiune 2016 pentru:

S.A. „Rețelele Electrice de Distribuție Nord” Bălți;

S.A. „Rețelele Electrice de Distribuție Nord-Vest”;

S.A. „Centul Internațional de Expoziții „Moldexpo”.

2. Autorităţile administraţiei publice centrale, care administrează întreprinderile nominalizate în pct.1, cu excepția S.A. „Rețelele Electrice de Distribuție Nord” Bălți și S.A. „Rețelele Electrice de Distribuție Nord-Vest”, vor asigura adoptarea, în cadrul consiliilor de administraţie şi, respectiv, al adunărilor generale ale societăţilor pe acţiuni, a deciziilor privind utilizarea a unei părți din profitul net aferent scutirii acordate pentru investirea în vederea dezvoltării producţiei, cu capitalizarea obligatorie a acestuia (majorarea capitalului social).

3. Ministerul Economiei, în caliate de autoritate a administrației publice centrale, care administrează S.A. „Rețelele Electrice de Distribuție Nord” Bălți și S.A. „Rețelele Electrice de Distribuție Nord-Vest”, va asigura adoptarea în cadrul adunărilor generale ale societăţilor a deciziilor privind utilizarea a unei părți din profitul net aferent scutirii acordate pentru acoperirea pierderilor din anii precedenţi.

|  |  |
| --- | --- |
| **PRIM-MINISTRU** |  **Pavel Filip**  |
| **Contrasemnează:**  |  |
| **Viceprim-ministru,** **ministrul economiei** |  **Octavian CALMÎC** |
| **Ministrul finanțelor** |  **Octavian ARMAȘU** |
| **Ministrul mediului** |  **Valeriu MUNTEANU** |
| **Ministrul tehnologiei informației și comunicațiilor** |  |